24. 11. 84 De Europæiske Fællesskabers Tidende Nr. L 307/15 RÅDETS FORORDNING (EØF) Nr. 3280/84 af 22. november 1984 om ændring af den endelige antidumpingtold på importen af visse kuglelejer med oprindelse i Japan, som eksporteres af NTN Toyo Bearing Co. Ltd. RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det europæiske økonomiske Fællesskab (), særlig artikel 12, under henvisning til forslag fra Kommissionen, og ud fra følgende betragtninger : Rådet indførte ved forordning (EØF) nr. 2089/84 (?) en endelig antidumpingtold på importen af enradede sporkuglelejer (med dybe løbebaner), med største udvendige diameter på 30 mm, med oprindelse i Japan og Singapore ; satsen for den endelige antidumpingtold på importen af ovennævnte kuglelejer, der eksporteres af NTN Toyo Bearing Co Ltd., var på 11,97 % at nettoprisen, frit Fællesskabets grænse, ufortoldet ; der er blevet konstateret en fejl i beregningen af denne told, som gør det nødvendigt at ændre toldsatsen ; den korrekte sats er på 11,36 % af nettoprisen, frit Fælles- skabets grænse, ufortoldet — UDSTEDT FØLGENDE FORORDNING : Artikel 1 I artikel 1, stk. 2, i forordning (EØF) nr. 2089/84 ændres i femte led tallet 11,97 % til 11,36 %. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Den anvendes fra den 22. juli 1984. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. november 1984. (') EFT nr. L 201 af 30. 7. 1984, s. 1. () EFT nr. L 193 af 21. 7. 1984, s. 1. På Rådets vegne J. BRUTON Formand